alexandrainst/scandi-wiki huggingface dataset:
Putumayo World Music

Putumayo World Music er et plateselskap som gir ut CD-er innenfor world music-sjangeren. Plateselskapet ble stiftet i 1993 av Dan Storper.

Etymologi
Navnet Putumayo tok Dan Storper fra sitt firma Putumayo Clothing Company. Putumayo er en elv og provins i Colombia i Sør-Amerika, som danner deler av grensen til Ecuador og Peru. Navnet skal opprinnelig være navnet til en fugleart (hegre).

Historikk
I 1991, på vei hjem fra Bali, stoppet Dan Storper i San Francisco. I Golden Gate Park hørte han et afrikansk band ved navnet Kotoja. Han ble imponert over musikken og måten den samlet ulike typer mennesker i dans og glede. Dette ledet ham til å tenke bevisst på musikken som skulle presenteres i butikkene hans. Han laget en CD med en samling av musikk som han hadde samlet på sine reiser. Han fikk umiddelbart tilbakemeldinger om at folk likte musikken. Dette inspirerte ham til å gi ut sin første CD i 1993.

Cover-kunsten
Putumayo-CD-ene er veldig kjent for sin cover-kunst. Alt design-arbeidet er gjort av den engelske kunstneren Nicola Heindl. Hennes kunst er både folkelig og moderne.

Putumayo Presents

Putumayo World Music har gitt ut over 200 CD-er (2012) undertittelen Putumayo Presents:.

Det er typisk at en CD presenterer et tema og er en samling av sanger fra mange artister. Temaet kan være en musikktype (reggea, salsa, blues, folkemusikk) eller kan være regionalt (South African, Caribbean, Brazilian). Ofte er de i tillegg kategorisert etter typer som lounge, party, groove, folk etc. Et tema som går igjen på mange CD-er er musikk av kvinner.

Noen få CD-er er en presentasjon av én artist.

Putumayo gir ut spesielle tema beregnet spesielt for barn, under navnet Putumayo Kids. De er ofte katalogisert under betegnelsen Playground og Dreamland.

Fra og med utgivelsen av  African Beat og Latin Beat den 30. august 2011 ble Putumayo sine CD-er gitt ut digitalt.

Cumbancha

Putumayo Presents sluttet å gi CD-er som presenterer én artist, og det ble dannet et søsterselskap med navnet Cumbancha. Den er ledet av Putumayos tidligere musikkonsulent Jacob Edgar.

Se også
Putumayo Presents diskografi
Cumbanchas diskografi

Referanser

Eksterne lenker
 
 Cumbanchas offisielle nettside

Plateselskaper
Plateselskaper etablert i 1993
Philip Ziegler

Philip Sandeman Ziegler (født 24. desember 1929 i Ringwood, England) er en britisk biograf og historiker.

Biografi 
Ziegler studerte ved St Cyprian's School, Eastbourne, og flyttet til Summer Fields School Oxford, da disse to ble slått sammen til én skole. Han studerte derefter ved Eton College og New College, Oxford. Han tok en grad i rettsvitenskap før han gikk inn i British Foreign Service, hvor han ble utstasjonert i Laos, Pretoria og Bogotá, som også i NATO-delegasjonen i Paris.

Karriere 

I 1967 trakk han seg fra Foreign Service, og ble ansatt ved HarperCollins. Han var ansvarlig redaktør ved Collins fra 1979 til 1980. Han har skrevet artikler i en rekke tidsskrifter og aviser, som blant annet The Spectator, The Listener, The Times, The Daily Telegraph og History Today.

Bibliografi 

 Duchess of Dino (1962) om Dorothea Courland
 Addington: A Life of Henry Addington, First Viscount Sidmouth (1965)
 The Black Death (1969)
 King William IV (1971)
 Omdurman (1973)
 Melbourne : a Biography of William Lamb 2nd Viscount Melbourne (1976) om Lord Melbourne statsministeren
 Crown and People (1978)
 Diana Cooper (1981)
 Mountbatten. The Official Biography (1985)
 Elizabeth's Britain 1926 to 1986 (1986)
 Diaries of Lord Louis Mountbatten 1920-1922: Tours with the Prince of Wales (1987) redaktør
 Personal Diary of Admiral the Lord Louis Mountbatten, South-East Asia, 1943-1946 (1988)
 The Sixth Great Power: Barings 1762-1929 (1988)
 From Shore to Shore – The Final Years: The Diaries of Earl Mountbatten of Burma 1953-1979 (1989)
 Edward VIII, the Official Biography (1990)
 Brooks's: A Social History (1991) redaktør sammen med Desmond Seward
 Wilson: The Authorised Life of Lord Wilson of Rievaulx (1995) on Harold Wilson
 London at War 1939-1945 (1995)
 Osbert Sitwell (1998)
 Britain Now and Then: The Francis Frith Collection (1999)
 Soldiers: Fighting Men's Lives, 1901-2001 (2001)
 Man Of Letters: The Extraordinary Life and Times of Literary Impresario Rupert Hart-Davis (2005)
 Edward Heath, Harper Press, 2010. ISBN 978-0-00724-740-0

Se også 

 Harold Wilsons bibliografi#Utvalgte bøker om Harold Wilson

Referanser 

Britiske historikere
Fødsler i 1929
Patrick Geddes

Patrick Geddes (født 2. oktober 1854 i Ballater i Skottland, død 17. april 1932 i Montpellier, Frankrike) var en skotsk biolog, også kjent som en innovativ tenker innenfor områder som byplanlegging og pedagogikk. Han var ansvarlig for innføringen av konseptet region i arkitektur og planlegging, og er også kjent  for å ha oppfunnet begrepet konurbasjon (flerkjernebyregion). Geddes skrev sammen med John Arthur Thomson en tidlig bok om sexologi, The Evolution of Sex (1889).

Geddes studerte ved Royal College of Mines i London fra 1874 til 1878 under Thomas Henry Huxley. Fra 1880 til 1888 foreleste han i zoologi ved University of Edinburgh. Deretter var han professor i botanikk ved University College Dundee fra 1888 til 1919 og professor i sosiologi ved University of Bombay 1919–24. Han ble adlet i 1932, kort tid før sin død.

Referanser

Eksterne lenker 

  www.patrickgeddes.co.uk
 The Geddes Institute ved Dundee University
 Sir Patrick Geddes Memorial Trust

Britiske biologer
Byplanleggere
Skotter
Fødsler i 1854
Dødsfall i 1932
Storm (andre betydninger)

Storm betegner oftest kraftig vind, med fart fra 20,8 m/s (41 knop) til 32,5 m/s (63 knop). Storm brukes både om selve vinden (Utrygt for storm på kysten) og værsystemet (oftest et kraftig lavtrykk) som gir storm, f.eks. Stormen Gudrun.

Storm kan også referere til følgende:
Tropisk storm, et lavtrykk av tropisk karakter som gir vind med fart 63-117 km/t.
Storm (navn), et mannsnavn.
StormGeo, et firma.
Storm Systems, flere firmaer.
Storm Corp. eller Storm Corp, flere firmaer.

Innen musikk:
Storm (band), et norsk folk metal-band.
Storm (band fra Trondheim), et norsk heavy metal-band.
Storm (album), et musikkalbum av Ronnie Le Tekrø.
Storm (Elg-album), et musikkalbum av Øivind «Elg» Elgenes.
Storm (Victor Crone-sang), en sang med estiske Victor Crone.

Innen politikk:
Storm, et ungsosialistisk tidsskrift utgitt fra 1909

Innen Militærvesen og skipsfart:
Storm har vært og er navnet på flere skip i Sjøforsvaret, samt en fartøyklasse. 
 KNM «Storm» (2006) – MTB av Skjold-klassen, bygget i 2006.
 Storm-klassen (1965) – Storm-klassen var en klasse med kanonbåter, bygget for den norske marinen i perioden 1963-1967. Bestykket med 1x 76 mm kanon, 1x 40mm kanon og 6 pingvin-missiler. 
 KNM Storm (1967) – Det navngivende fartøyet til Storm-klassen av 1963, sjøsatt som siste fartøy i 1967. 
 T/B «Storm» (1898) – Torpedobåt av 1. klasse, sjøsatt i 1898. Deltok i kamphandlingene i aprildagene 1940 og avfyrte en torpedo mot tyske invasjonsstyrker, men torpedoen eksploderte ikke. «Storm» var det eneste norske fartøy som skjøt torpedo mot den tyske invasjonsstyrke. Fartøyet sank etter grunnstøting ved Stangholmene den 12. april. Skipsjef var løytnant Thorleif Pettersen. Skipskanonen ble tatt på land og montert på en lastebil. Kanonbilen deltok i striden med tyskerne i Hardanger.
 Militær angrepstaktikk
I sammensetninger, både i og utenfor meteorologien: Snøstorm, isstorm, stormforelsket, stormtropper osv.

Referanser 

es:Tormenta (desambiguación)
Thomas Brisbane

Thomas Makdougall Brisbane (født 23. juli 1773 i Largs i Skottland, død 27. januar 1860 samme sted) var en britisk soldat, guvernør og astronom. Han er mest kjent som navneopphavet til byen Brisbane i Queensland i Australia.

Tidlig liv 
Brisbane ble født i Ayrshire i Skottland og var sønn av Thomas Brisbane og Eleanora Brisbane. Han studerte astronomi og matematikk ved University of Edinburgh før han ble offiser i British Army i 1789 og tjenestegjorde i Flandern, Vestindia, Spania og Nord-Amerika. Han tjenestegjorde under Hertugen av Wellington og ble i 1813 forfremmet til general-major og var del av den spanske selvstendighetskrigen i 1814 blant annet kommanderte han en brigade under slaget ved Vitoria. Han ledet også en brigade ved Plattsburgh under 1812-krigen mot USA.

I 1819 giftet han seg med Anna Maria Makdougall.

Tiden som guvernør 
I 1821 ble Brisbane utnevnt som guvernør av New South Wales, en post han holdt frem til 1825. Gjennom sin tid som guvernør måtte han løse flere problemer knyttet til den raske veksten av kolonien. Han jobbet med valutareform og landreform. Han etablerte den første jordbruksskolen i New South Wales og eksperimenterte med dyrkning av tobakk, bomull, kaffe og newzealandsk lin.

I 1823 sendte han John Oxley for å finne et egnet sted for straffangekoloni for straffanger som begikk ytterlige lovbrudd. Oxley fant et egnet sted ved en større elv som rant ut i Moreton Bay. Et år senere ankom de første straffangene. Brisbane selv besøkte bosetningen i 1826. Oxley foreslo at både elven og bosetningen kunne kalles opp etter Brisbane.

I tiden som guvernør opplevde Brisbane flere større samarbeidsproblemer med resten av koloniadministrasjonen. Dette gjorde at han ble avsatt i 1825.

Tiden etter guvernørskapet 
Brisbane forlot Sydney i desember 1825 og dro hjem til Skottland der han slo seg ned og tok stor interesse i vitenskap, hans eiendom og regimentet. Han ble valgt til president av Royal Society of Edinburgh i 1832 og i 1836 ble han adlet som baronett. Samme år ble han tilbudt jobben som øverstkommanderende for styrkene i Canada og to år senere ble han tilbudt samme stillingen i India, han avslo begge.

Referanser 

Personer fra North Ayrshire
Britiske offiserer
Australias historie
Mottakere av Royal Astronomical Societys gullmedalje
Britiske astronomer
Deutscher Handballbund

Deutscher Handballbund (DBH eller Tysklands håndballforbund) er overbygningen for den organiserte håndballen i Tyskland. DBH ble etablert 1. oktober 1949 i Mülheim an der Ruhr. Forbundet er medlem av International Handball Federation og European Handball Federation. BDH holder til i Willi-Daume-Haus i Strobelallee i Dortmund. 

Forbundet organiserer en eliteserie for håndball i Tyskland, Handball-Bundesliga.

Presidenter siden 1949 
 Willi Daume (1949–1955)
 Ernst Feick (1955–1966)
 Otto Seeber (1966–1972)
 Bernhard Thiele (1972–1989)
 Hans-Jürgen Hinrichs (1989–1993)
 Bernd Steinhauser (1993–1998)
 Ulrich Strombach (1998-dd)

Organisasjon 
Organisasjonen er inndelt i fem regionale forbund som igjen er inndelt i 22 mindre avdelinger på delstatsnivå med tilsammen vel 847000 medlemmer fordelt på 4600 klubber og 33000 aktive spillere. DBH er dermed verdens største håndballforbund.

Norddeutscher Handball-Verband (NHV)
Bremer Handball-Verband (BHV)
Handball-Verband Niedersachsen (HVN)
Handball-Verband Sachsen-Anhalt (HVSA)

Nordostdeutscher Handball-Verband (NOHV)
Handball-Verband Berlin (HVB)
Handball-Verband Brandenburg (HVB)
Hamburger Handball-Verband (HHV)
Handball-Verband Mecklenburg Vorpommern (HVMV)
Handball-Verband Schleswig-Holstein (HVSH)

Süddeutscher Handball-Verband (SHV)
Badischer Handball-Verband (BHV)
Bayerischer Handball-Verband (BHV)
Handball-Verband Sachsen (HVS)
Südbadischer Handball-Verband (SHV)
Handballverband Württemberg (HVW)

Südwestdeutscher Handballverband (SWHV)
Hessischer Handballverband (HHV)
Pfälzer Handball-Verband (PfHV)
Handball-Verband Rheinhessen (HVR)
Handball-Verband Rheinland (HVR)
Handball-Verband Saar (HVS)
Thüringer Handball-Verband (THV)

Westdeutscher Handball-Verband (WHV)
Handball-Verband Mittelrhein (HVM)
Handball-Verband Niederrhein (HVN)
Handball-Verband Westfalen (HV Westfalen)

Referanser

Eksterne lenker
 

Håndball i Tyskland
Tyske idrettsforbund
Håndballforbund
Etableringer i 1949
Flickan från Gästis

Flickan från Gästis er det 16. albumet til Håkon Banken. Albumet var det første på ti år og ble utgitt på Dueliens Forlag. Banken hadde de siste årene opptrådt med dansebandet Express i Solør og Sverige. På platen er det noen nyskrevne låter i vise- og dansebandstil. I tillegg har Banken tatt med noen spor fra tidligere produksjoner: «Sissi», «Soldatens kortstokk» og «Du får ingenting med». I tillegg til «Flickan från Gästis» som utkom sommeren 2001, var også Banken aktuell som gjesteartist på Frem fra Glemselen kap.20 sammen med Rita Engebretsen og Helge Borglund.

Sporliste
«Du får ingenting med»
«Flickan från Gästis»
«Folkets park»
«Härlige Värmland»
«Kalles Pizzeria og bar»
«Lille Eva»
«Markndasknallen»
«Rosor och brudslør»
«Sissi»
«Soldatens kortstokk»
«Stina»
«Takk for hjelpen»

Andre medvirkende
Produsent: Henry Anker Duelien
Arrangør: Jan Erik Olsen
Mix: Jan Erik Olsen, Fred Dalbakk
Musikere: Lars Espen Skogvold, Henning Antonsen, Odd Arne Sørensen, Fred Dalbakk

Utgivelser
2001 CD Dueliens Agentur

Håkon Banken-album
Musikkalbum fra 2001
Johannes Bitter

Johannes Bitter (født 2. september 1982 i Oldenburg) er en tysk håndballspiller. Han er målvakt og spiller på Tysklands herrelandslag i håndball i Håndball-VM 2011.

Bitter debuterte på det tyske håndballandslaget i 2002, og har i sin karriere spilt over 80 landskamper.

Bitter vant EHF Cup i 2007 med sin daværende klubb SC Magdeburg. Han har siden sommeren 2007 spilt for HSV Hamburg.

Bitter er allerede tysk verdensmester i håndball, ettersom han spilte på laget som vant Håndball-VM 2007 for menn. Han spilte også på laget som året etter kom på fjerdeplass i Håndball-EM 2008 for menn. Bitter deltok i 2008 i håndballturneringen under Sommer-OL 2008 i Beijing.

Referanser

Eksterne lenker 
 

Tyske håndballspillere
Deltakere for Tyskland under Sommer-OL 2008
Håndballspillere under Sommer-OL 2008
Deltakere for Tyskland under Sommer-OL 2020
Håndballspillere under Sommer-OL 2020
Spillere i Håndball-EM 2010 for menn
Spillere i Håndball-VM 2011 for menn
Personer fra Hamburg
Intermarché-Circus-Wanty

Intermarché-Wanty-Gobert Matériaux er et profesjonelt belgisk sykkellag som ble stiftet i 2008.

I 2020 kjøpte de WorldTour-lisensen til CCC Team.

2023

Ryttere

Seire

Referanser

Eksterne lenker 
 

Sykkellag
Prokontinentallag
Idrettslag etablert i 2008
Landeveissykling
Bernard Kyamanywa

Bernard Kyamanywa (født 1938) er en tidligere prest i den lutherske kirken i Tanzania.

Han er kjent som forfatter av salmen «Han er oppstanden. Halleluja!», som er skrevet til en tanzaniansk folkemelodi. Den ble oversatt til engelsk i 1969 av Howard Olsson, som da var misjonær i Tanzania. I 1979 ble den oversatt til norsk av Anne Margrethe Brodal. Salmen er også oversatt til svensk og tysk, og finnes i Norsk Salmebok og Norsk salmebok 2013. Kyamanywa skrev salmen mens han var teologistudent, og har ikke skrevet mer enn i alt fem salmer.

Litteratur 
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 163
 Oppslag i Vårt Land, 19. mars 2008

Lutherske prester
Tanzanianske prester
Tanzanianske salmediktere
Fødsler i 1938
Jakob den rettferdige

Jakob den rettferdige eller Jakob av Jerusalem (hebraisk: , Ya'akov; gresk: Ἰάκωβος, Iákōbos) er regnet som den første biskopen av Jerusalem og forfatteren av Jakobs brev i Det nye testamentet, og er omtalt som bror av Jesus. Han er i eldre kristen tradisjon betraktet som identisk med apostelen Jakob den yngre, men sannsynligvis var dette to ulike personer.

Merkedagen hans var tidligere feiret ved gauksmesse 1. mai, som for Jakob den yngre. I dag feirer Den katolske kirke merkedagen hans den 25. oktober.

Den hellige Jakob, «Herrens bror» er omtalt mange ganger i Det nye testamentet sammen med Josef, Simon og Judas og noe søsken. Han kan ha vært sønn til Josef og er slik Jesu bror eller halvbror, men betegnelsen «bror» kunne også bli brukt om en fetter eller andre mannlige slektninger. Jakob ser ut til å ha vært en leder for den første kirken i Jerusalem.

Jakob led martyrdøden i Jerusalem i år 62 (eller 60 eller 64). Biskop Jakob skal ha blitt steinet og slått til døde etter å ha blitt dømt av Sanhedrin (det høye rådet).

Referanser

Litteratur 
 Bauckham, Richard (1999): James: Wisdom of James, disciple of Jesus the sage. London: Routledge. ISBN 0-415-10369-X (-3); Jude and the Relatives of Jesus in the Early Church. London: T & T Clark, 1990, 2004. ISBN 0-567-08297-0 (uinnb.).
 Brown, Raymond E. (1997): An Introduction to the New Testament. New York: Doubleday, ISBN 0-385-24767-2
 Eisenman, Robert (1997): James the Brother of Jesus: The Key to Unlocking the Secrets of Early Christianity and the Dead Sea Scrolls, Viking Penguin.
 Painter, John (1997): Just James. Columbia: University of South Carolina, ISBN 1-57003-174-6.
 Shanks, Hershel; Witherington, Ben (2003): The Brother of Jesus. New York: HarperSanFrancisco, ISBN 0-06-055660-9

Eksterne lenker 
 «Den hellige Jakob den Rettferdige, «Herrens Bror»», Katolsk.no

Bibelske personer
Nytestamentlige helgener
Kristendom
Katolisisme
De sytti disipler
Tropic Thunder

Tropic Thunder er en amerikansk action-komedie fra 2008, produsert og regissert av Ben Stiller. Filmmanuskriptet er laget av Ben Stiller og Justin Theroux. Produksjonsselskaper involvert i filmen: Dreamworks SKG, Red Hour Films, Goldcrest Pictures, Internationale Filmproduction Stella-del-Sud-Second.

Handlingsforløp 
For å filmatisere boken Tropic Thunder – som er skrevet av, og handler om, vietnamveteranen Four Leaf Tayback (Nick Nolte) sine erfaringer i Vietnamkrigen – blir en gjeng skuespillere hyret. Besetningen består av den nokså naive Tugg Speedman (Ben Stiller) som er på jakt etter å sette fart i sin noe dalende filmkarriere. Kirk Lazarus           (Robert Downey jr.) er en prisvinnende metode-skuespiller som til denne filmen har gått så langt som å forandre hudfarge slik at han best mulig skal kunne ligne sin rollefigur. Jeff Portnoy (Jack Black) er kjent for sine komedier hvor bæsj og promp er en viktig faktor, han er også rusavhengig. Alpa Chino (Brandon T Jackson) er en selvutnevnt kvinnebedårer som nylig har lansert en reklamevideo hvor han reklamerer energidrikken Booty Sweat og energibaren Bust a Nut. Kevin Sandusky (Jay Baruchel) er en noe nerdete unggutt som ønsker å skape et større navn for seg selv som skuespiller. Når alle disse ulike personlighetene møtes under innspilling blir jobben til produsenten Damien Cockburn (Steve Coogan) vanskeligere enn hva han hadde sett for seg. I samråd med Four Leaf Tayback blir han derfor enig om å flytte filmproduksjonen til en jungel i Vietnam og fly skuespillerne via helikopter inn til et område som de på forhånd har rigget med skjulte filmkamera og pyroteknikk. Dette drastiske grepet vil forhåpentligvis tvinge skuespillerne til å samarbeide noe som vil gjøre det mulig å fullføre innspillingen av filmen. Til tross for denne nye planen oppstår det likevel en rekke misforståelser og uenigheter som etterhvert fører til at pyroteknikeren Cody ( Danny Mcbride), Four Leaf Tayback og Tugg Speedman blir tatt til fange av en vietnamesisk narkotikaliga med navn Flaming Dragon som også har tilholdssted i den samme jungelen. Det blir videre opp til de gjenværende skuespillerne og Tugg Speedmans manager Rick Peck (Matthew McConaughey) å utarbeide en plan som kan redde de tre fangene fra fangenskap.

Mottagelse i Norge 
Filmen fikk en noe blandet respons i norsk presse. NRKs Birger Vestmo ga den terningkast fem, Dagbladets Erik Alver ga den terningkast fire, mens VGs Jon Selås ga den terningkast tre.

Skuespillere 
 Ben Stiller som Tugg Speedman
 Jack Black som Jeff Portnoy
 Robert Downey Jr. som Kirk Lazarus.
 Nick Nolte som Four Leaf Tayback.
 Steve Coogan som Damien Cockburn.
 Jay Baruchel som Kevin Sandusky.
 Danny McBride som Cody.
 Brandon T. Jackson som Alpa Chino.
 Bill Hader som Rob Slolom.
 Reggie Lee som Byong.
 Trieu Tran som Tru.
 Matthew McConaughey som Rick Peck.
 Tom Cruise som Les Grossman.

Referanser

Eksterne lenker 
 

Actionkomedier fra USA
Filmer fra 2008
Satiriske filmer
DreamWorks-filmer
Engelskspråklige filmer
Don Bies (golf)

Don Bies (født 10. desember 1937 i Cottonwood, Idaho) er en amerikansk profesjonell golfspiller som har vunnet en turnering på PGA Tour og syv på Senior PGA Tour (nå kjent som Champions Tour, og som er touren for spillere over 50 år), deriblant en major-turnering.

Han ble profesjonell i 1957. Han vant golf-turneringen Sammy Davis Jr-Greater Hartford Open i 1975, og har vunnet Washington State PGA Championship syv ganger. Hans beste plassering i en major-turnering var en delt femteplass i US Open i 1968. Han spilte sin siste turnering på PGA-touren i 1980, før han debuterte på senior-touren i 1987.

Bies ble valgt inn som medlem av Pacific Northwest PGA Hall of Fame i 1994. Han bor i Seattle sammen med sin kone gjennom mer enn 50 år, Marylin.

Eksterne lenker 
 

Golfspillere fra USA
Personer fra Idaho County i Idaho
Musikk og tradisjon

Musikk og tradisjon: tidsskrift for forskning i folkemusikk og folkedans er et norsk vitenskapelig tidsskrift som fokuserer på skandinavisk folkemusikkforskning og tradisjonell musikk og dans som et bredt definert felt, både fra musikkvitenskapelig og andre humanistiske og samfunnsvitenskapelige perspektiver.

Det oppstod i nåværende form i 2010, som en videreføring av Norsk folkemusikklags skrifter, som ble et fagfellevurdert vitenskapelig tidsskrift i 2005 og som har blitt utgitt av Novus forlag siden 2007. Norsk folkemusikklags skrifter ble utgitt fra 1984. Musikk og tradisjon er skriftet til Norsk folkemusikklag.

Redaktører
Musikk og tradisjon
Bjørn Aksdal (2022–)
Karin Eriksson (2020–2021)
Sveinung Søyland Moen (2014–2019)
Gjermund Kolltveit (2010–2013)
Norsk folkemusikklags skrifter
Astrid Nora Ressem (2007–2009)
Hans-Hinrich Thedens (1997–2006)
Frode Nyvold (1992–1996)
Bjørn Aksdal (1987–1991)
Ingrid Gjertsen (1984–1986)

Artikler publiserte i Musikk og tradisjon / Norsk folkemusikklags skrifter

Referanser

Norske vitenskapelige tidsskrifter
Nivå 1-tidsskrifter
Musikkvitenskap
Publikasjoner etablert i 1984
Musikk i 1984
Vitenskap i 1984
Trivselshagen

Trivselshagen er et kombinert skole, kultur- og idrettsbygg på Sandane i Gloppen kommune. Bygget er et samarbeidsprosjekt mellom Gloppen kommune og Sogn og Fjordane fylkeskommune, og er lokale for Firda videregående skole, Gloppen kulturskole, Gloppen kino og Gloppen folkebibliotek. Videre benyttes Trivselshagen til en rekke konserter, teater og andre arrangementer. I kultursalen har det siden 2010 vært avholdt over seksti forskjellige arrangementer hvert år med tilsammen ca 15 000 besøkende pr år. 

Deler av kulturbygget ble tatt i bruk august 2008, men den offisielle åpningen var 16. januar 2009 av kulturbygget.

Trivselshagen Bad og Idrett er en utvidet del av den tidligere Firdahallen. I tillegg til Firdahallen er det kommet spesialhall for turn, badeanlegg og velværebasseng, treningssenter og ny storhall kalt Trivselshallen. Trivselshallen inneholder klatrevegg, friidrettsbane for løp, kastanlegg og en aktivitetsflate der man kan utøve idretter som håndball, fotball, volleyball, basketball, tennis og badmington. 

Badeanlegget åpnet august 2012 og hadde første hele driftsår 60 000 besøkende. Trivselshallen ble tatt i bruk i oktober 2013 og 16. januar 2014 var det offisiell åpning av hele det ferdige anlegget. Anlegget blir omtalt som verdens største anlegg pr innbygger.

Eksterne lenker 
 Trivselshagen.no
 Gloppen kommunes om Trivselshagen

Norske kulturinstitusjoner
Kultur i Gloppen
Firda videregående skole
Etableringer i 2009
Brød og sirkus

For TV-programmet, se «Brød og sirkus (TV-program)»
Brød og sirkus (latin: panem et circenses) er et uttrykk som brukes i overført betydning for å kritisere både en stats forsøk på å passivisere sine borgere, og borgernes egen villighet til å la seg bestikke med overfladiske og dekadente gaver.

Historie 
Uttrykket stammer fra en satire av den romerske dikter Juvenalis som levde fra ca. 55 til ca. 135 e.Kr. I denne sammenheng refererer «brød og sirkus» til den romerske politiske elites praksis med å dele ut gratis brød og avholde store offentlige arrangementer (f.eks. gladiatorkamper og hesteveddeløp) for å passivisere et urolig folk som hadde solgt sin politiske frihet.

Referanser

Litteratur

 Potter, D.; Mattingly, D. (1999): Life, Death, and Entertainment in the Roman Empire. Ann Arbor.

Ord og uttrykk
Antikkens Roma